اوسکار و گرمی‌دن سونرا اوچونجو ان چوخ ایزله‌نیلن "قیزیل کوره اؤدول‌لری گئجه‌سی"، آمریکا‌نین کالیفورنیا ایالتی‌نین بورلی هیلز شهرینده گرچکلشدیریلدی.
بو ایل 74.جوسو تشکیل ائدیلن قیزیل کوره اؤدول‌لرینده ان یاخشی درام دالیندا "مون‌لایت"، ان یاخشی موسیقی‌لی کمدی دالیندا "لا لا لند" فیلم‌لری لایق گؤرولدو.
درام دالیندا ان یاخشی تلویزیون سریا‌لی "ده کراون "اولدو.
خاریجی دیلده ان یاخشی فیلم ایسه "ائلله" سئچیلدی.
کیسی افلک، "منجچستر بای ده سی" فیلمین‌دکی رولو ایله درام دالیندا ان یاخشی کیشی اویونچو سئچیلدی.
ایزابل هوپرت، "ائلله" فیلمین‌دکی رولو ایله درام دالیندا ان یاخشی قادین اویونچو سئچیلدی.
موسیقی‌لی کمدی دالیندا ان یاخشی کیشی اویونچو "لا لا لند" فیلمین‌دکی رولو ایله رایان گاسلینگ، عینی فیلم‌دکی رولویلا اما استون ان یاخشی قادین اویونچو اؤدولونو آلدی.
